Γ.Σ. Περιστερίου (καλαθοσφαίριση ανδρών)

Ο Γυμναστικός Σύλλογος Περιστερίου είναι ελληνικό αθλητικό σωματείο που δραστηριοποιείται στην περιοχή του Περιστερίου στην Αττική. Έτος ίδρυσης του είναι το 1971 και επίσημα χρώματα των αθλητών του το μπλε και το κίτρινο.

Η επίσημη ονομασία της ομάδας από το Νοέμβριο του 2025 είναι Περιστέρι Betsson, μετά και την ανακοίνωση χορηγίας από την στοιχηματική εταιρία Betsson που δρατηριοποιείται, μεταξύ άλλων 25 χωρών και στην Ελλάδα από το 2021.

Ο σύλλογος διατηρεί επαγγελματικό τμήμα ανδρικής καλαθοσφαίρισης που διαγωνίζεται στην Α1 Εθνική Κατηγορία (Greek Basketball League). Επιπλέον διατηρεί ερασιτεχνικά τμήματα υποδομής για νεαρούς αθλητές όλων των ηλικιακών κατηγοριών. Έδρα του είναι το Κλειστό Γυμναστήριο «Ανδρέας Παπανδρέου», χωρητικότητας 3.070 καθήμενων θεατών.Κλειστό Γυμναστήριο «Ανδρέας Παπανδρέου», πληροφορίες στον ιστότοπο Stadia.gr. Στο έμβλημά του εμφανίζεται ένα περιστέρι με ένα κλαδί ελιάς στο ράμφος, με φόντο μία μπάλα του μπάσκετ.

 Ιστορική αναδρομή 
Τα πρώτα χρόνια
Το Τμήμα ξεκίνησε την αγωνιστική του πορεία από το πρωτάθλημα της Γ΄ κατηγορίας ΕΣΚΑ της περιόδου 1971-72 και σταδιακά κατάφερε να έχει μια συνεχόμενη, ανοδική τροχιά. Έτσι, απ' τα μέσα της δεκαετίας του '70 (καθώς στα 1973 ανέβηκε απ' την τρίτη στη Β΄ κατηγορία και το 1976 στην Α΄) είχε ήδη φτάσει στην Α΄ κατηγορία ("κέντρου") και την περίοδο 1977-78 έχοντας προπονητή το Φαίδωνα Ματθαίου κατέκτησε τον τίτλο του πρωταθλητή, ανεβαίνοντας στη Β΄Εθνική κατηγορία, έπειτα απ' τον υποβιβασμό της Νήαρ Ήστ, που διεκδικούσε μαζί του την πρωτιά. 

Πέντε χρόνια μετά και δώδεκα μόλις από την ίδρυσή του, ενώ χρησιμοποιούσε ως έδρα για τους αγώνες του το γειτονικό κλειστό γυμναστήριο Αιγάλεω, ο ΓΣΠ κατάφερε να αναδειχθεί πρωταθλητής στο Νότιο όμιλο της Β΄Εθνικής κατηγορίας (περίοδος 1982-83) και να κερδίσει την άνοδο στην Α΄Εθνική, όπου έλαβε για πρώτη φορά μέρος την περίοδο 1983-84, με προπονητή το Θανάση ΧριστοφόρουΦύλλο εφημερίδας "Αθλητική Ηχώ" της 13 Απριλίου 1984, σελ. 2: Συνέντευξη του Θαν. Χριστοφόρου στο Διονύση Βραϊμάκη, με τίτλο "Έχει πολλά ταλέντα ο Γ.Σ. Περιστερίου".

1989-2000: Καθιέρωση στην Α1
Το 1989 η ομάδα του Περιστερίου αγωνίστηκε για πρώτη φορά στην Α1 κατηγορία σε συνδυασμό με τη χρήση του γηπέδου «Ανδρέας Παπανδρέου» που είναι και η έδρα του συλλόγου. Τα επόμενα χρόνια πρωταγωνιστούσε στο πρωτάθλημα της Α1 εθνικής διαθέτοντας στις τάξεις του μεγάλους αθλητές που διακρίθηκαν και πολλοί από αυτούς αναδείχθηκαν μέσα από τα τμήματα υποδομής του συλλόγου.

Μεγάλος πρωταγωνιστής εκείνης της περιόδου ήταν ο Άγγελος Κορωνιός ο οποίος παρά τις προτάσεις κάθε καλοκαίρι παρέμενε στον σύλλογο που είχε υψηλό μπάτζετ με την χορηγία του Ράδιο Κορασίδη. Το καλοκαίρι του 1998 όμως πωλήθηκε τελικά στην ΑΕΚ. Τότε το Περιστέρι πραγματοποίησε και τις δυο μεγαλύτερες πωλήσεις στην ιστορία του: ο Μίλαν Γκούροβιτς αντί 2 εκατομμυρίων δολαρίων πήγε στην Μπαρτσελόνα και ο Μάρκο Γιάριτς αντί ενός στην Τιμσίστεμ Μπολόνια.

Οι 7 συμμετοχές στο Κύπελλο Κόρατς (1992, 1993, 1994, 1995, 1997, 1998 και 2000) την επόμενη δεκαετία ήταν η επιβράβευση και η απόδειξη της οργανωμένης λειτουργίας της ομάδας που πλέον είχε ταυτιστεί με το δήμο του Περιστερίου. Μεγάλοι Έλληνες αθλητές όπως ο Άγγελος Κορωνιός αλλά και ξένοι με κορυφαίο τον Όντι Νόρις φόρεσαν τη φανέλα του Γ.Σ. Περιστερίου.

 Περίοδος ακμής στην αλλαγή της χιλιετίας (2000-2004) 
Την αγωνιστική περίοδο 2000-01, με προπονητή τον Αργύρη Πεδουλάκη, το Περιστέρι έλαβε μέρος για πρώτη φορά στη EuroLeague, την κορυφαία ευρωπαϊκή διασυλλογική οργάνωση. Αξίζει να σημειωθεί πως τη συγκεκριμένη περίοδο έλαβε χώρα και αντίστοιχου επιπέδου διοργάνωση και από τη FIBA Europe, η SuproLeague, με τις κορυφαίες ομάδες της Ευρώπης να μοιράζονται και στις δύο. Η πορεία του Περιστερίου στην EuroLeague ξεκίνησε ελπιδοφόρα, καθώς στη «Φάση των Ομίλων» συγκέντρωσε 7 νίκες και 3 ήττες απέναντι σε πέντε αντιπάλους, με αποτέλεσμα να προκριθεί. Ωστόσο στη «Φάση των 16» ηττήθηκε τόσο εντός όσο και εκτός έδρας από τη Σάσκι Μπασκόνια (σκορ 79-81 και 68-81) γνωρίζοντας τον αποκλεισμό από τη συνέχεια. Στην εγχώρια διοργάνωση του Κυπέλλου, οι κυανοκίτρινοι αγωνίστηκαν σε μόλις ένα παιχνίδι τον Ιανουάριο για τη «Φάση των 16», στο οποίο ηττήθηκαν από τον Ολυμπιακό Πειραιώς με σκορ 73-63. Η πορεία του Περιστερίου στην Α1 Εθνική για την περίοδο 2000-01 ήταν η πιο αξιοσημείωτη της πρόσφατης ιστορίας του, καθώς στην κανονική περίοδο συγκέντρωσε 22 νίκες και 4 ήττες. Στον τελικό βαθμολογικό πίνακα ισοβάθμησε στην κορυφή με τον Παναθηναϊκό, καταλαμβάνοντας τη δεύτερη θέση (σε σύνολο 14 συλλόγων) βάσει των μεταξύ τους αποτελεσμάτων. Στα Play-offs αγωνίστηκε βάσει της προκήρυξης εκείνης της χρονιάς απευθείας στους Ημιτελικούς με αντίπαλο τον Ολυμπιακό, με τη σειρά να κρίνεται στις δύο νίκες. Οι Πειραιώτες επικράτησαν στα δύο πρώτα παιχνίδια με σκορ 83−85 και 65−73, αφήνοντας το Περιστέρι στην 3η θέση της τελικής κατάταξης.«Ολυμπιακός: Η προϊστορία με Περιστέρι», άρθρο στον ιστότοπο OnSports.gr, 23 Φεβρουαρίου 2013. Στην κανονική περίοδο, κορυφαίος σκόρερ της ομάδας αναδείχθηκε με διαφορά ο Αμερικανός Αλφόνσο Φορντ (26 αγώνες, 616 πόντοι, 23,7 μ.ό.).«Peristeri Statistics 2000-2001», πληροφορίες στον ιστότοπο ProBallers.com.

Την αγωνιστική περίοδο 2001-02 η ομάδα - πάντα υπό την καθοδήγηση του Πεδουλάκη - συμμετείχε για δεύτερη συνεχόμενη χρονιά στη EuroLeague λαμβάνοντας μέρος άνευ προκριματικών σε Όμιλο οκτώ ομάδων. Συλλέγοντας 3 νίκες και 11 ήττες, κατέλαβε την έβδομη θέση της βαθμολογίας με αποτέλεσμα να αποκλειστεί από τη συνέχεια της διοργάνωσης. Στο θεσμό του Κυπέλλου Ελλάδος, το Περιστέρι εντάχθηκε απευθείας στη «Φάση των 16», όπου γνώρισε την ήττα στο πρώτο του παιχνίδι από το Ηράκλειο με σκορ 68-64.«Δεν έλειψαν οι εκπλήξεις», άρθρο στον ιστότοπο της εφημερίδας «Ριζοσπάστης», 25 Σεπτεμβρίου 2001. Σε ό,τι αφορά το Πρωτάθλημα της Α1 Εθνικής για τη χρονιά 2001-02, η ομάδα των δυτικών προαστίων συγκέντρωσε στην κανονική περίοδο 14 νίκες και 12 ήττες, ισοβαθμώντας με τον Πανιώνιο. Βάσει των μεταξύ τους αποτελεσμάτων η ομάδα της Νέας Σμύρνης τοποθετήθηκε στην 5η θέση και το Περιστέρι στην 6η (σε σύνολο 14 ομάδων). Παραγωγικότερος σκόρερ της κανονικής περιόδου ήταν ο Πολωνός Άνταμ Βόιτσικ (23 αγώνες, 461 πόντοι, 20 μ.ό.)«Peristeri Statistics 2001-2002», πληροφορίες στον ιστότοπο ProBallers.com. Στη συνέχεια οι κυανοκίτρινοι αναζήτησαν στα Play-offs δύο νίκες απέναντι στην ομάδα του Ολυμπιακού, ο οποίος, όμως κατόρθωσε να προκριθεί με 2-1 αγώνες, αφήνοντας το Περιστέρι οριστικά στην 6η θέση.


30px|right
Πορεία του Περιστερίου στην EuroLeague

EuroLeague 2000-01 
 Όμιλος:
  Παφ Γουένινγκτον Μπολόνια: 83-70 (Ν), 69-71 (Η)
  Ζάλγκιρις Κάουνας: 74-92 (Η), 73-86 (Η)
  Αντέκο Εστουντιάντες: 91-86 (Ν), 91-81 (Ν)
  Λουγκάνο Σνέικς: 85-68 (Ν), 91-80 (Ν) 
  Ζαντάρ: 92-79 (Ν), 92-73 (Ν)
Γύρος των 16:
  Σάσκι Μπασκόνια: 79-81 (Η), 68-81 (Η)EuroLeague 2001-02 
 Όμιλος:
  Ολίμπια Λιουμπλιάνας: 74-81 (Η), 67-75 (Η)
  Μπαρτσελόνα: 77-73 (Ν), 72-101 (Η)
  Σκάιλαινερς Φρανκφούρτης: 89-93 (Η), 55-72 (Η)
  Βίρτους Μπολόνια: 59-87 (Η), 72-87 (Η)
  Ζάλγκιρις Κάουνας: 78-81 (Η), 62-70 (Η)
  Ούλκερ Κωνσταντινούπολης: 82-95 (Η), 79-93 (Η)
  Λόντον Τάουερς: 99-75 (Ν), 87-75 (Ν)  

Την αγωνιστική περίοδο 2002-03, η ομάδα του Περιστερίου έλαβε μέρος στο FIBA Europe Champions Cup, οργάνωση στο τέταρτο επίπεδο της διεθνούς ευρωπαϊκής ιεραρχίας. Στη φάση των Ομίλων αντιμετώπισε πέντε αντιπάλους συγκεντρώνοντας 9 ήττες και 1 ήττα. Στην επόμενη φάση αντιμετώπισε από μία φορά τον (μετέπειτα τροπαιούχο) Άρη Θεσσαλονίκης και την τουρκική Τουρκ Τέλεκομ, γνωρίζοντας και στα δύο παιχνίδια την ήττα με σκορ 84-86 και 86-70 αντίστοιχα. Με τον τρόπο αυτό η πορεία του Περιστερίου στο θεσμό τερματίστηκε στα μέσα Ιανουαρίου του 2003.«FIBA Europe Champions Cup 2002-2003: GS Peristeri», πληροφορίες και αποτελέσματα στον επίσημο ιστότοπο της FIBA Europe. Σε ό,τι αφορά τη διοργάνωση του Κυπέλλου Ελλάδος, ο σύλλογος απέκλεισε τον Ηρακλή με σκορ 55-53 προτού ηττηθεί με τη σειρά του στους Προημιτελικούς από τον Άρη Θεσσαλονίκης με σκορ 80-79. Στο εγχώριο Πρωτάθλημα της Α1 Εθνικής πραγματοποίησε το 2002-03 αξιοσημείωτη πορεία ολοκληρώνοντας την κανονική περίοδο στην 4η θέση του βαθμολογικού πίνακα. Ο απολογισμός του ήταν 14 νίκες και 12 ήττες, επιδόσεις που πέτυχαν επίσης ο 5ος στην κατάταξη Άρης και το 6ο στην κατάταξη Μαρούσι. Παραγωγικότεροι σκόρερ για την ομάδα αναδείχθηκαν ο Έλληνας Μανώλης Παπαμακάριος (26 αγώνες, 345 πόντοι, 13,3 μ.ό.) και ο Μίρζα Κούρτοβιτς (26 αγώνες, 305 πόντοι, 11,7 μ.ό.) με καταγωγή από τη Βόρεια Μακεδονία. «Peristeri Statistics 2002-2003», πληροφορίες στον ιστότοπο ProBallers.com. Στη διαδικασία των Play-offs το Περιστέρι πήρε σε πρώτη φάση άτυπη εκδίκηση από τον Άρη αφήνοντάς τον εκτός συνέχειας (92-80 νίκη, 56-86 ήττα, 89-77 νίκη).«Ολυμπιακός-Μαρούσι 84-87, Περιστέρι-Αρης 92-80, ΑΕΚ-ΠΑΟΚ 78-72», άρθρο στον ιστότοπο Contra.gr, 24 Μαΐου 2003.«Περιστέρι-Άρης με αριθμούς», αφιέρωμα στον ιστότοπο AllAboutAris.com. Στη συνέχεια διασταυρώθηκε στους Ημιτελικούς με τον Παναθηναϊκό, το εμπόδιο του οποίου δεν κατόρθωσε να ξεπεράσει (82-85 νίκη, 71-69 ήττα, 78-71 ήττα).«Το Περιστέρι «πέταξε» στα Πατήσια, συναρπαστική νίκη της ΑΕΚ» , άρθρο στον ιστότοπο In.gr, 1 Ιουνίου 2003.«Πλέι οφ Α1: Επικράτησε ο ΠΑΟ του Περιστερίου», άρθρο στον ιστότοπο Antenna.gr, 4 Ιουνίου 2003. Στη σειρά των Μικρών Τελικών επικράτησε του Ολυμπιακού συγκεντρώνοντας πρώτο τρεις νίκες (84-80 ήττα, 80-85 νίκη, 78-83 νίκη, 66-76 νίκη), με αποτέλεσμα να κλείσει τη χρονιά ως η τρίτη κορυφαία ομάδα της Ελλάδας.«Ολυμπιακός: Η προϊστορία με Περιστέρι», αφιέρωμα στον ιστότοπο OnSports.gr, 23 Φεβρουαρίου 2013.

Το καλοκαίρι του 2003 ο πρόεδρος του ΓΣΠ, Φίλιππος Κότσης βρισκόταν σε προχωρημένες συζητήσεις με τη διοίκηση του Πανελληνίου Γ.Σ. και τον Μίνωα Κυριακού για συγχώνευση των δύο συλλόγων. Ο νέος σύλλογος θε είχε το όνομα ΓΣ Πανελλήνιος Περιστερίου με έδρα το κλειστό του Περιστερίου. Η συγχώνευση όμως τελικά δεν προχώρησε, ενώ την ίδια κατάληξη είχαν και οι συζητήσεις με τον Aντώνη Καμπάκα για συγχώνευσηη με τον Α.Ο. Νήαρ Ηστ Καισαριανής.Προς συγχώνευση οδεύουν Περιστέρι και Πανελλήνιος (2003) - www.in.grΝήαρ Ηστ αντί Πανελληνίου στη συγχώνευση με το Περιστέρι (2003) - www.in.gr

Την περίοδο 2003-04 το Περιστέρι συμμετείχε στο τρίτο κατά σειρά σπουδαιότητας ευρωπαϊκό πρωτάθλημα της FIBA Europe League (μετέπειτα EuroChallenge). Συμμετείχε στη φάση των Ομίλων αντιμετωπίζοντας 6 αντιπάλους από 2 φορές. Συγκέντρωσε 5 νίκες και 7 ήττες, με αποτέλεσμα να αποκλειστεί από τη συνέχεια της διοργάνωσης το Φεβρουάριο του 2004.«FIBA Europe League 2003-2004: GS Peristeri», πληροφορίες και αποτελέσματα στον επίσημο ιστότοπο της FIBA Europe. Σε ό,τι αφορά το θεσμό του Κυπέλλου Ελλάδος, η ομάδα πραγματοποίησε την ίδια χρονιά μια καλή πορεία, λαμβάνοντας μέρος σε τέσσερις αγώνες. Στα πλαίσια της Β' Φάσης το Περιστέρι υποχρέωσε σε ήττα αρχικά το Παλαιό Φάληρο με σκορ 49-77 «Η πρώτη βόμβα της χρονιάς», άρθρο στον ιστότοπο της εφημερίδας «Πατρίς», 30 Σεπτεμβρίου 2013.«Τίναξε την μπάνκα ο Απόλλωνας Πατρών», άρθρο στον ελληνόφωνο ιστότοπο του BBC, 29 Σεπτεμβρίου 2003. και στη συνέχεια (στους Προημιτελικούς) δυσκολότερα το Μακεδονικό με σκορ 59-57.«Προσπέρασε... επεισοδιακά ο Ολυμπιακός την ΑΕΚ-Προκρίθηκαν Αρης, Περιστέρι, Απόλλων Π.», άρθρο στον ιστότοπο In.gr, 1 Οκτωβρίου 2003. Στο Final-4 και συγκεκριμένα στους Ημιτελικούς αντιμετώπισε τον Ολυμπιακό από τον οποίο και γνώρισε την ήττα με σκορ 69-67.«Ο Ολυμπιακός στον τελικό της Λαμίας, 69-67 το Περιστέρι», άρθρο στον ιστότοπο In.gr, 27 Φεβρουαρίου 2004. Στο Μικρό Τελικό αναδείχθηκε τρίτη ομάδα στη διοργάνωση κερδίζοντας με σκορ 94-73 τον Απόλλωνα Πατρών.«Ο πολυνίκης και ο πρωτάρης», άρθρο στον ιστότοπο του ΣΠΟΡ FM, 6 Μαρτίου 2016. Στο Πρωτάθλημα της Α1 Εθνικής της περιόδου 2003-04, με προπονητή για τελευταία χρονιά τον Πεδουλάκη, ο σύλλογος αντιμετώπισε 13 αντιπάλους, συγκεντρώνοντας 13 νίκες και 13 ήττες. Την ίδια επίδοση είχε και ο Ολυμπιακός, ο οποίος βάσει των μεταξύ τους αποτελεσμάτων τοποθετήθηκε χαμηλότερα στο βαθμολογικό πίνακα, με το Περιστέρι να κλείνει την κανονική περίοδο στην 7η θέση. Πέρασε επιτυχώς στη διαδικασία των Play-offs, όπου και αναζητούσε δύο νίκες απέναντι στο Μαρούσι. Ωστόσο υπέστη το ίδιο δύο ήττες από την ομάδα των βορείων προαστίων - η οποία αξιοσημείωτα διεκδίκησε ευρωπαϊκό τρόπαιο σε Τελικό εκείνη τη χρονιά - με σκορ 80-73 και 75-70, με αποτέλεσμα η πορεία του Περιστερίου να λήξει στο σημείο εκείνο.«Ο ΠΑΟ 79-76 τον Ολυμπιακό, Ηρακλής-ΠΑΟΚ 70-66 (παρ.), Μαρούσι-Περιστέρι 80-73», άρθρο στον ιστότοπο In.gr, 6 Μαΐου 2004.«Μαρούσι-ΑΕΚ στον πρώτο ημιτελικό, περιμένει ο Παναθηναϊκός που νίκησε τον Ολυμπιακό», άρθρο στον ιστότοπο In.gr, 9 Μαΐου 2004. Στη διάρκεια του Πρωταθλήματος τη μεγαλύτερη συγκομιδή πόντων είχαν οι Αμερικανοί Πιτ Μάικλ (18 αγώνες, 376 πόντοι, 20,9 μ.ό.) και Λάρι Στούαρτ (26 αγώνες, 368 πόντοι, 14,2 μ.ό.).«Peristeri Statistics 2003-2004», πληροφορίες στον ιστότοπο ProBallers.com.

 Η πτώχευση του 2004 
Το καλοκαίρι του 2004 το Περιστέρι είχε μόλις ολοκληρώσει μια καλή χρονιά, κατά την οποία τερμάτισε στην 7η θέση του βαθμολογικού πίνακα της κανονικής περιόδου και κατόπιν συμμετείχε στα Play-offs.«Δέκα χρόνια, δύο πτωχεύσεις!», άρθρο στον ιστότοπο BasketNews.gr, 20 Μαΐου 2013. Εξαιτίας, όμως, των τεράστιων χρεών που είχαν συσσωρευθεί από τις προηγούμενες χρονιές, ιδίως της περιόδου 2001-02 οπότε και η ομάδα αγωνίστηκε στην EuroLeague, είχαν καταστήσει την Καλαθοσφαιρική Ανώνυμη Εταιρεία μη βιώσιμη. Ενδεικτικά, ένα μήνα πριν από την έναρξη των αγώνων δεσμεύτηκαν τηλεοπτικά έσοδά της για την περίοδο που θα ξεκινούσε ώστε να καλυφθούν προσφυγές οκτώ παλαιότερων ξένων παικτών που τους οφείλονταν χρήματα.«Εύθραυστο το μοντέλο των KAE», άρθρο στον ιστότοπο της εφημερίδας «Η Καθημερινή», 17 Οκτωβρίου 2004. Δύο ημέρες πριν από την έναρξη των υποχρεώσεων της ομάδας για το Κύπελλο Ελλάδος της επόμενης χρονιάς, ο σύλλογος δήλωσε αδυναμία συμμετοχής, προτείνοντας τον αυτοϋποβιβασμό του στην A2 Εθνική, πέντε ημέρες πριν από την έναρξη όλων των Εθνικών Πρωταθλημάτων. Η εναλλακτική λύση ήταν να διαγραφούν τα χρέη με αλλαγή της επωνυμίας και του Α.Φ.Μ. της Κ.Α.Ε. κάτι που δεν επελέγη για ιστορικούς και συναισθηματικούς λόγους.

Στη δεινή οικονομική κατάσταση ο σύλλογος φαίνεται να οδηγήθηκε για μια σειρά από αιτίες, με κυριότερη την άστοχη οικονομική διαχείριση κατά τη διάρκεια της δεύτερης θητείας στον προεδρικό θώκο του Ανδρέα Κορασίδη και κατόπιν του Φίλιππου Κώτση, που ήταν και ο κύριος οικονομικός υποστηρικτής της ομάδας την προηγούμενη τριετία σηκώνοντας ο ίδιος το χρέος σε μεγάλο βαθμό. Την εποχή αυτή η ομάδα απέκτησε νέα γραφεία, προσέλαβε αρκετούς νέους τεχνοκράτες, ενώ παράλληλα συνέτασσε προϋπολογισμό πρωταθλητισμού, συντελεστές που σταδιακά προκάλεσαν «οικονομικό στραγγαλισμό» της. Το οικονομικό περιβάλλον επίσης δεν βοήθησε καθώς σταδιακή μείωση εσόδων διαπίστωσε το σύνολο των ομάδων της Α1 Εθνικής την εποχή αυτή. Ένα άλλο σοβαρό κρούσμα ήταν η κατακόρυφη μείωση της ανάδειξης ταλαντούχων παικτών από τις ακαδημίες του συλλόγου, που μέχρι τότε αποτελούσαν τον ακρογωνιαίο λίθο της επιτυχίας του.

Από ειρωνεία της τύχης, το Σεπτέμβριο του 2004 έφυγε από τη ζωή και η παλαιά «σημαία» του συλλόγου, ο Αμερικανός καλαθοσφαιριστής Αλφόνσο Φορντ, νικημένος από τη λευχαιμία στα 32 του χρόνια.«Αλφόνσο Φόρντ: Ο άγγελος του μπάσκετ», αφιέρωμα στον ιστότοπο OnSports.gr, 4 Σεπτεμβρίου 2011.

 Πτωτική πορεία και παρακμή (2005-2006) 
Προσπαθώντας να προσαρμοστεί στη νέα πραγματικότητα, το Περιστέρι συμμετείχε την αγωνιστική περίοδο 2004-05 στο Πρωτάθλημα της Α2 Εθνικής Κατηγορίας.«Πρόγραμμα & Βαθμολογία A2 Εθνικής Κατηγορίας Ανδρών 2004-2005», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Έχοντας να ανταγωνιστεί για την πρωτιά 13 συλλόγους, στη διάρκεια της χρονιάς συγκέντρωσε 13 νίκες και 13 ήττες. Ισοβάθμησε με το Αιγάλεω και τα Εκπαιδευτήρια Δούκα στη μέση του βαθμολογικού πίνακα, κλείνοντας τελικά τη χρονιά στην 7η θέση της κατάταξης. Σε ό,τι αφορά το Κύπελλο Ελλάδος, η ομάδα δεν αγωνίστηκε καθόλου εφόσον δήλωσε αδυναμία συμμετοχής στο θεσμό λίγες ημέρες προτού αυτός ξεκινήσει. Συνεπώς η πρώτη του αντίπαλος, η Α.Ε.Κ., πέρασε στην επόμενη φάση άνευ αγώνος.

Την επόμενη χρονιά, 2005-06, το Πρωτάθλημα της Α2 Εθνικής δυσκόλεψε καθώς οι ομάδες που θα αγωνίζονταν σε αυτό αυξήθηκαν κατά δύο.«Πρόγραμμα & Βαθμολογία A2 Εθνικής Κατηγορίας Ανδρών 2005-2006», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Το Περιστέρι  παρουσίασε κακό αγωνιστικό πρόσωπο πετυχαίνοντας μόλις 9 νίκες σε 30 παιχνίδια. Κατά συνέπεια βρέθηκε στη 14η θέση της τελικής βαθμολογίας, ακολουθώντας τον Άλιμο και τη Νήαρ Ηστ στην ερασιτεχνική Β' Εθνική μετά από 23 χρόνια. Οι καλαθοσφαιριστές με τη μεγαλύτερη συγκομιδή πόντων ήταν οι Έλληνες Δημήτρης Καράτζιος (28 αγώνες, 424 πόντοι, 15,1 μ.ό.) και Γιώργος Πετρόπουλος (29 αγώνες, 421 πόντοι, 14,5 μ.ό.).«Peristeri Statistics 2005-2006», πληροφορίες στον ιστότοπο ProBallers.com. Στο θεσμό του Κυπέλλου ο σύλλογος αγωνίστηκε δύο φορές τη χρονιά αυτή στα πλαίσια της Α' Φάσης: αρχικά νίκησε τον Ιωνικό Νέας Φιλαδέλφειας με σκορ 67-74, ωστόσο αποκλείστηκε στην επόμενη αγωνιστική από το Παλαιό Φάληρο με σκορ 76-61.«Αποτελέσματα Κυπέλου», άρθρο στον ιστότοπο του ΣΠΟΡ FM, 26 Σεπτεμβρίου 2005.

Στη δύσκολη αυτή περίσταση τη διοίκηση του συλλόγου ανέλαβε ο Πέτρος Μουγιάκος, ο οποίος προσπάθησε να επαναφέρει με τη βοήθεια χορηγιών την ομάδα στο κορυφαίο επίπεδο.«Η «επόμενη μέρα» είναι Μάνος και Μιχάλης!» , άρθρο στον ιστότοπο PameSports.gr, 23 Μαΐου 2013.

 Προσπάθειες για ανάκαμψη (2006-2009) 
Τον ένα και μοναδικό Όμιλο της Β' Εθνικής Κατηγορίας συνέθεσαν για την περίοδο 2006-07 16 ομάδες, ανάμεσα στις οποίες βρέθηκε και το Περιστέρι που αγωνιζόταν να αναδιοργανωθεί.«Πρόγραμμα & Βαθμολογία Β' Εθνικής Κατηγορίας Ανδρών 2006-2007», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Στη διάρκεια της χρονιάς κατάφερε να συγκεντρώσει 23 νίκες και 7 ήττες, ισοβαθμώντας με τον Πανερυθραϊκό στην κορυφή της βαθμολογίας. Βάσει των επόμενων κριτηρίων κατάταξης, ήταν η ομάδα του Περιστερίου εκείνη που αναγνωρίστηκε ως Πρωταθλητής τη χρονιά αυτή. Φυσικό επακόλουθο ήταν και η επιστροφή της στην Α2 Εθνική κλείνοντας την αγωνιστική αυτή παρένθεση. Στο Κύπελλο η πορεία της ήταν σύντομη εφόσον ηττήθηκε στην πρεμιέρα από το Ρέθυμνο με σκορ 64-69.««Σοκ» για Ξάνθη, Μίλωνα», άρθρο στον ιστότοπο του NovaΣΠΟΡ FM, 10 Σεπτεμβρίου 2006. Στη μεταγραφική περίοδο του καλοκαιριού του 2007 αίσθηση προκάλεσε η απόκτηση από το Περιστέρι του Πολωνού σέντερ Τσέζαρι Τριμπάνσκι ο οποίος ήταν και ο πρώτος παίκτης στην ιστορία που πραγματοποίησε απευθείας το δρομολόγιο από το NBA στην Α2 Εθνική, χωρίς να μεσολαβήσει υποβιβασμός της ομάδας του.«Από τον Μπάνιστερ στον Τριμπάνσκι!», άρθρο στον ιστότοπο BasketBlog.gr, 10 Αυγούστου 2007.

Την επόμενη χρονιά, 2007-08, το Περιστέρι διεκδίκησε την επιστροφή του στην Α1 Εθνική Κατηγορία απέναντι σε 15 συλλόγους.«Πρόγραμμα & Βαθμολογία Α2 Εθνικής Κατηγορίας Ανδρών 2007-2008», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Σε σύνολο 30 αγώνων συγκέντρωσε 19 νίκες και 11 ήττες, όσες και ο Ιωνικός Λαμίας. Ως άτυχος της ισοβαθμίας, στον τελικό βαθμολογικό πίνακα τοποθετήθηκε στην 5η θέση. Κορυφαίος σκόρερ της χρονιάς στο Πρωτάθλημα για το Περιστέρι ήταν ο Αμερικανοβρετανός Ραλφ Μπούτσι (30 αγώνες, 378 πόντοι, 12,6 μ.ό.), με τον Έλληνα Φίλιππο Μοσχοβίτη (29 αγώνες, 349 πόντοι, 12 μ.ό.) να ακολουθεί.«Peristeri Statistics 2007-2008», πληροφορίες στον ιστότοπο ProBallers.com. Τη βελτίωση της ομάδας τη χρονιά αυτή μαρτυρά και η καλή της παρουσία στο Κύπελλο Ελλάδος. Στις δύο αγωνιστικές της Α' Φάσης απέκλεισε διαδοχικά τον Ιωνικό Λαμίας (64-66) «Το Περιστέρι απέκλεισε τον Ιωνικό στη Λαμία», άρθρο στον ιστότοπο Contra.gr, 20 Σεπτεμβρίου 2007. και το Πανόραμα (74-84).«Προκρίθηκαν Ξάνθη και Παγκράτι» , άρθρο στον ιστότοπο Sport24.gr, 22 Σεπτεμβρίου 2007. Στα πλαίσια της Β' Φάσης υποχρέωσε αρχικά σε ήττα το Αιγάλεω (82-73) «ΚΥΠΕΛΛΟ ΜΠΑΣΚΕΤ : Πέρασε η ΑΕΚ, πέταξε το Περιστέρι!», άρθρο στον ιστότοπο της εφημερίδας «Πατρίς», 26 Σεπτεμβρίου 2007.«Κόκκαλης: «Μας βοήθησε ο κόσμος να φτάσουμε στη νίκη»», άρθρο στον ιστότοπο του ΣΠΟΡ FM, 26 Σεπτεμβρίου 2007. για να αποκλειστεί τελικά από το Μαρούσι (70-74).«Περιστέρι-Μαρούσι 70-74», άρθρο στον ιστότοπο Sport24.gr, 30 Σεπτεμβρίου 2007.

Την αγωνιστική περίοδο, 2008-09, η ομάδα του Περιστερίου πραγματοποίησε τελικά το μεγάλο της στόχο, αυτόν της επιστροφής στην πρώτη τη τάξει Εθνική Κατηγορία, μετά από πέντε χρόνια απουσίας και πολλά περισσότερα οικονομικής αβεβαιότητας.«Πρωταθλητής το Περιστέρι» , άρθρο στον ιστότοπο Sport24.gr, 16 Μαΐου 2009. Ο απολογισμός της χρονιάς ήταν 24 νίκες και 6 ήττες, συγκομιδή που πέτυχε και ο Ηλυσιακός.«Πρόγραμμα & Βαθμολογία Α2 Εθνικής Κατηγορίας Ανδρών 2008-2009», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Ωστόσο βάσει των μεταξύ τους αποτελεσμάτων ήταν το Περιστέρι που σκαρφάλωσε στην κορυφή της τελικής βαθμολογίας, κατακτώντας το Πρωτάθλημα της Α2 Εθνικής για δεύτερη φορά μετά από 23 χρόνια.«Πρωταθλητής το Περιστέρι», άρθρο στον ιστότοπο SentraGoal.gr, 16 Μαΐου 2009. Παράλληλα συμμετείχε και σε ένα παιχνίδι για το Κύπελλο, στο οποίο και ηττήθηκε με σκορ 78-82 από την Ολυμπιάδα Πατρών γνωρίζοντας τον αποκλεισμό από τη συνέχεια.«Άνετα ο Ηρακλής», άρθρο στον ιστότοπο SentraGoal.gr, 15 Οκτωβρίου 2008. Ηγέτης στον πίνακα των σκόρερς για τη χρονιά αυτή αναδείχθηκε με μεγάλη διαφορά ο Αμερικανός με ισλανδική υπηκοότητα Νταρέλ Λιούις (30 αγώνες, 413 πόντοι, 13,8 μ.ό. στο Πρωτάθλημα).«Peristeri Statistics 2008-2009», πληροφορίες στον ιστότοπο ProBallers.com.

 Επιστροφή στην Α1 Εθνική (2009-2013) 
Τον Ιούνιο του 2009, με την ομάδα να έχει εξασφαλίσει την επιστροφή της στην Α1 Εθνική Κατηγορία, την τεχνική ηγεσία του συλλόγου ανέλαβε ο Θανάσης Σκουρτόπουλος.«Το Περιστέρι θα... πετάξει στην Α1 με νέο προπονητή τον Θανάση Σκουρτόπουλο», άρθρο στον ιστότοπο In.gr, 26 Ιουνίου 2009. Στη διεκδίκηση του Πρωταθλήματος Ελλάδος της περιόδου 2009-10 παρατάχθηκαν 14 σύλλογοι, με το Περιστέρι να καταλαμβάνει την 9η θέση στην τελική βαθμολογική κατάταξη της κανονικής περιόδου.«Μπάσκετ Α1: Το πανόραμα της 26ης αγωνιστικής», άρθρο στον ιστότοπο της εφημερίδας «Ελευθεροτυπία», 28 Απριλίου 2010. Έχοντας συγκεντρώσει 12 νίκες και 14 ήττες, ισοβάθμισε με τον Άρη Θεσσαλονίκης και τον Πανιώνιο, για να μείνει μόνο αυτό εκτός Play-offs ως άτυχο της τριπλής ισοβαθμίας.«Α1 Βαθμολογία 2009-2010», πληροφορίες στον ιστότοπο SentraGoal.gr. Παρά την απογοήτευση αυτή, βρέθηκε με ασφάλεια πάνω από τη ζώνη του υποβιβασμού. Κορυφαίοι σκόρερς της χρονιάς με 336 πόντους συγκομιδή έκαστος ήταν ο Αμερικανοισραηλινός Τζέιμι Άρνολντ (23 αγώνες, 14,6 πόντοι μ.ό.) και ο Αμερικανός Κλίφορντ Χάμοντς (26 αγώνες, 12,9 πόντοι μ.ό.).«Peristeri Statistics 2009-2010», πληροφορίες στον ιστότοπο ProBallers.com. Στη διοργάνωση του Κυπέλλου Ελλάδος η ομάδα των Δυτικών Προαστίων ξεκίνησε απευθείας στη Β' Φάση, γνωρίζοντας την ήττα στο πρώτο της παιχνίδι με σκορ 69-63 από τη Νήαρ Ηστ.«Νήαρ Ηστ-Περιστέρι 69-63» , άρθρο στον ιστότοπο Contra.gr, 7 Οκτωβρίου 2009.«Έκπληξη από τη Νήαρ Ηστ που απέκλεισε το Περιστέρι με 69-63», άρθρο στον ιστότοπο In.gr, 7 Οκτωβρίου 2009.

Μεγάλο γεγονός για το Περιστέρι στη διάρκεια του καλοκαιριού του 2010 ήταν η επιστροφή του Αργύρη Πεδουλάκη στον πάγκο της ομάδας, μια εμβληματική μορφή για την περίοδο της μέγιστης ακμής της.««Γύρισα στην ομάδα της καρδιάς μου» είπε ο Πεδουλάκης», άρθρο στον ιστότοπο In.gr, 7 Ιουλίου 2010. Η ολοκλήρωση της κανονικής περιόδου για το 2010-11 έφερε βαθμολογικούς πονοκεφάλους καθώς στη μέση του πίνακα κατάταξης προέκυψε τετραπλή ισοβαθμία ανάμεσα στην Καβάλα, το Περιστέρι, τον Κολοσσό Ρόδου και τον Πανιώνιο, καθένας από τους οποίους είχε συγκεντρώσει 12 νίκες και 14 ήττες. Βάσει των επόμενων κριτηρίων κατάταξης και των μεταξύ τους αποτελεσμάτων, το Περιστέρι κατετάγη στην 7η θέση και πέρασε επιτυχώς στα Play-offs. Στους προημιτελικούς, όπου και απαιτούνταν δύο νίκες για πρόκριση, το Περιστέρι διασταυρώθηκε με τον Παναθηναϊκό. Οι μετέπειτα Πρωταθλητές υποχρέωσαν το Περιστέρι σε δύο διαδοχικές ήττες, με σκορ 88-60 και 74-72, σταματώντας την πορεία του για τη χρονιά αυτή οριστικά στην 7η θέση.«Α1 Μπάσκετ: Παναθηναϊκός - Περιστέρι 88-60», άρθρο στον ιστότοπο της εφημερίδας «Ναυτεμπορική», 28 Απριλίου 2011.«Περιστέρι-Παναθηναϊκός 72-74» , άρθρο στον ιστότοπο BasketBlog.gr, 30 Απριλίου 2011. Κορυφαίοι σκόρερς της χρονιάς ήταν ο Αμερικανός με καταγωγή από την Αντίγκουα και Μπαρμπούντα Έρνεστ Σκοτ (26 αγώνες, 258 πόντοι, 9,9 μ.ό.) και ο Έλληνας Δημήτρης Παπανικολάου (25 αγώνες, 242 πόντοι, 9,7 μ.ό.).«Peristeri Statistics 2010-2011», πληροφορίες στον ιστότοπο ProBallers.com. Ξεκινώντας ξανά από τη Β' Φάση του Κυπέλλου Ελλάδος, το Περιστέρι απέκλεισε στην 1η Αγωνιστική την Α.Ε.Κ. με 57-87,«Διασυρμός ΑΕΚ από Περιστέρι!», άρθρο στον ιστότοπο Sport24.gr, 22 Σεπτεμβρίου 2010. για να ηττηθεί με τη σειρά του στη 2η Αγωνιστική από τον Άρη Θεσσαλονίκης με σκορ 77-61.«Άρης-Πέριστερι: 77-61», άρθρο στον ιστότοπο Sport24.gr, 25 Σεπτεμβρίου 2010.

Την επόμενη χρονιά, 2011-12, στην Α1 Εθνική συμμετείχαν 13 λόγω της μη χορήγησης πιστοποιητικού συμμετοχής στον Πανελλήνιο. Κατά συνέπεια το Περιστέρι κλήθηκε να δώσει 24 αγώνες στην κανονική περίοδο, στους οποίους συγκέντρωσε 7 νίκες και 17 ήττες. Την ίδια άσχημη επίδοση είχε και ο Ηλυσιακός, ο οποίος τοποθετήθηκε, όμως, μία θέση υψηλότερα στην τελική βαθμολογία. Το Περιστέρι βρέθηκε στη 12η και προτελευταία θέση, αυτονόητα χωρίς δικαίωμα συμμετοχής στα Play-offs. Ωστόσο απέφυγε τον υποβιβασμό, καθώς λόγω των λιγότερων ομάδων που διαγωνίστηκαν, υποβιβάστηκε μόνο ο τελευταίος. Σε ό,τι αφορά το Κύπελλο Ελλάδος, η ομάδα του Περιστερίου απέκλεισε στην 1η Αγωνιστική της Β' Φάσης τον Αίολο Τρικάλων (66-76),«Συνεχίζει το Περιστέρι» , άρθρο στον ιστότοπο BasketNet.gr, 18 Σεπτεμβρίου 2011. για να μείνει εκτός διαγωνισμού με τη σειρά της όταν ηττήθηκε στη 2η Αγωνιστική από τον Απόλλωνα Πατρών με το εντυπωσιακό σκορ 103-102 (δύο παρατάσεις).«Απόλλων Πατρών - Περιστέρι 103-102 παρ.», άρθρο στον ιστότοπο Contra.gr, 21 Σεπτεμβρίου 2011.«Ματσάρα στην Πάτρα και «έξω» το Περιστέρι!» , άρθρο στον ιστότοπο SentraGoal.gr, 21 Σεπτεμβρίου 2011. Κορυφαίος σκόρερ της χρονιάς για την ομάδα του Περιστερίου αναδείχθηκε ο Έλληνας Χάρης Γιαννόπουλος που συγκέντρωσε 298 πόντους στο Πρωτάθλημα (24 αγώνες, 12,4 μ.ό.).«Peristeri Statistics 2011-2012», πληροφορίες στον ιστότοπο ProBallers.com.

Τον Ιούλιο του 2012 ανακοινώθηκε η πρόσληψη του Δημήτρη Κουστένη στο πόστο του προπονητή, ο οποίος είχε εργαστεί για αρκετά χρόνια στο παρελθόν ως βοηθός του αποχωρήσαντα Αργύρη Πεδουλάκη, τόσο στις σημαντικές του στιγμές στο Περιστέρι όσο και σε άλλες ομάδες.«Ανέλαβε το Περιστέρι ο Κουστένης», άρθρο στον ιστότοπο SentraGoal.gr, 13 Ιουλίου 2012.«Ανέλαβε το Περιστέρι ο Κουστένης», άρθρο στον ιστότοπο Gazzetta.gr, 13 Ιουλίου 2012. Με το σύλλογο να αντιμετωπίζει πολύ σοβαρά οικονομικά προβλήματα, ο μέσος όρος ηλικίας των παικτών ήταν χαμηλός και αρκετοί εξ αυτών αγωνίστηκαν ουσιαστικά απλήρωτοι τους τελευταίους μήνες.«Κουστένης: «Είμαστε συντετριμμένοι...»» , άρθρο στον ιστότοπο SentraGoal.gr, 19 Μαΐου 2013. Η παραμονή του συλλόγου στην κατηγορία κρίθηκε στον τελευταίο αγώνα της χρονιάς απέναντι στον Ηλυσιακό του Δημήτρη Λιόγα, παιχνίδι στο οποίο το Περιστέρι επικράτησε μεν για έναν πόντο (83-82), αλλά δεν πήρε τη βαθμολογική διαφορά που χρειαζόταν.«Σώθηκε ο Ηλυσιακός, έπεσε το Περιστέρι!», άρθρο στον ιστότοπο SentraGoal.gr, 19 Μαΐου 2013. Συνολικά για την περίοδο 2012-13 ο σύλλογος συγκέντρωσε 7 νίκες και 19 ήττες, κατετάγη 13ος ως άτυχος τριπλής ισοβαθμίας (η τρίτη ομάδα ήταν ο Πανελευσινιακός) και υποβιβάστηκε.«Υποβιβάστηκε το Περιστέρι», άρθρο στον ιστότοπο Α-sports.gr, 19 Μαΐου 2013. Στη διάρκεια του Πρωταθλήματος τη μεγαλύτερη συγκομιδή πόντων είχε ο Έλληνας Νώντας Παπαντωνίου (26 αγώνες, 300 πόντοι, 11,5 μ.ό.), ενώ ακολούθησαν οι Ανδρέας Κανονίδης και Αντώνης Μάντζαρης (26 αγώνες, 226 πόντοι, 8,7 μ.ό. έκαστος).«Peristeri Statistics 2012-2013», πληροφορίες στον ιστότοπο ProBallers.com. Στο θεσμό του Κυπέλλου το Περιστέρι απέκλεισε τη χρονιά αυτή στην 1η Αγωνιστική της Β' Φάσης την ομάδα του Ο.Φ.Η. με σκορ 59-71 «ΟΦΗ: Αποχαιρέτησε το Κύπελλο από το Περιστέρι (59-71)», άρθρο στον ιστότοπο KritikoBasket.gr, 19 Σεπτεμβρίου 2012.«ΟΦΗ - Περιστέρι 59-71» , άρθρο στον ιστότοπο BasketBlog.gr, 19 Σεπτεμβρίου 2012. και στη συνέχεια την πορεία του τερμάτισε ήττα στη 2η Αγωνιστική από τον Άρη Θεσσαλονίκης με σκορ 87-67.«Άρης - Περιστέρι 87-67», άρθρο στον ιστότοπο Sport24.gr, 22 Σεπτεμβρίου 2012.

 Η πτώχευση του 2013 
Μετά τον υποβιβασμό της ομάδας, το διοικητικό συμβούλιο των «κυανοκίτρινων» έκρινε πως η ομάδα δεν είχε τη δυνατότητα να ανταποκριθεί οικονομικά στις υποχρεώσεις της δεύτερης τη τάξει κατηγορίας του ελληνικού μπάσκετ, οπότε έλαβε την απόφαση να δηλώσει συμμετοχή για την περίοδο 2013-14 στην ερασιτεχνική Β' Εθνική Κατηγορία, ανταλλάσσοντας θέσεις με τον Ηρακλή Θεσσαλονίκης.«Στη Β’ Εθνική το Περιστέρι», άρθρο στον ιστότοπο του ΣΠΟΡ FM, 28 Ιουνίου 2013.«Στην Β’ εθνική το Περιστέρι…», άρθρο στον ιστότοπο InfoBasket.gr, 27 Ιουνίου 2013. Με τη σειρά του ο πρόεδρος της Κ.Α.Ε., Στέφανος Κιουριτζόγλου, αποχώρησε από τη θέση του.

Τα χρέη που είχαν συσσωρευθεί την προηγούμενη τριετία στέρησαν από την Κ.Α.Ε. κάθε έσοδο εφόσον, αφενός τα χρήματα που έλαβε από τον Ο.Π.Α.Π. και τα τηλεοπτικά δικαιώματα είχαν εκχωρηθεί σε τρίτους για την εξόφληση παλαιών οφειλών και, αφετέρου, δεν στάθηκε δυνατή η εξεύρεση χρηματοδότη, που θα μπορούσε να κάνει ενέσεις ρευστότητας στην ομάδα. Βάσει του Νόμου το Περιστέρι θα ήταν υποχρεωμένο να παραμείνει υπό τη νομική μορφή Κ.Α.Ε. εφόσον λάμβανε μέρος την επόμενη χρονιά στην Α2 Εθνική, με τις οικονομικές του υποχρεώσεις - για αποπληρωμή των χρεών και μεταγραφική ενίσχυση - να πολλαπλασιάζονται. Ο υποβιβασμός στη Β' Εθνική σήμαινε διάλυση της Κ.Α.Ε. και εκκαθάριση.

 Αμφιταλάντευση στις χαμηλότερες κατηγορίες (2013-2018) 
Τον Ιούλιο ανακοινώθηκε η πρόσληψη του νέου τεχνικού της ομάδας, Βαγγέλη Βλάχου.«Νέος προπονητής του Γ.Σ. Περιστερίου ο Βαγγέλης Βλάχος», άρθρο στον ιστότοπο PeristeriNews.gr, 6 Ιουλίου 2013.«Τα "κλειδιά" στον Βλάχο», άρθρο στον ιστότοπο BasketBlog.gr, Ιούλιος 2013. Τη χρονιά αυτή το Περιστέρι εντάχθηκε στον Όμιλο Νότου της Β' Εθνικής από κοινού με 13 ακόμη συλλόγους. Το Νοέμβρη η ομάδα τιμωρήθηκε με τρεις αγωνιστικές κεκλεισμένων των θυρών σχετικά με επεισόδια που διαδραματίστηκαν στον αγώνα της εναντίον του Ιωνικού Νικαίας.«Τρεις αγωνιστικές για το Περιστέρι!», άρθρο στον ιστότοπο InfoBasket.gr, 22 Νοεμβρίου 2013. Λίγο πριν τα Χριστούγεννα ανακοινώθηκε η λήξη της συνεργασίας της ομάδας με το Βλάχο, τον οποίο αντικατέστησε ο Νάσος Χούμπαυλης με συνεργάτη το Σάκη Παναγάκη.«Τέλος ο Βλάχος, προσωρινά Χούμπαυλης» , άρθρο στον ιστότοπο PameSports.gr, 24 Δεκεμβρίου 2013.«Χούμπαυλης τριετίας στο Περιστέρι!», άρθρο στον ιστότοπο BasketNet.gr, 23 Δεκεμβρίου 2013. Στον τελικό βαθμολογικό πίνακα του Μαΐου η ομάδα βρέθηκε στην 9η θέση, έχοντας συγκεντρώσει 12 νίκες και 14 ήττες. Ισοβάθμησε με την ομάδα του Κ.Ο. Χολαργού, ο οποίος κατετάγη μία θέση υψηλότερα βάσει των μεταξύ τους αποτελεσμάτων.«Πρόγραμμα & Βαθμολογία B' Εθνικής Κατηγορίας Ανδρών (Όμιλος Νότου) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Β’ Εθνική (Νότος) – 26η αγωνιστική… Ετσι πετάει ο Αετός!», άρθρο στον ιστότοπο InfoBasket.gr, 4 Μαΐου 2014. Κορυφαίος σκόρερ της χρονιάς για την ομάδα αναδείχθηκε ο Νίκος Βούλγαρης (384 πόντοι).«Οι σκόρερς της Β’ Εθνικής 2013-14 (τελική λίστα)», άρθρο στον ιστότοπο InfoBasket.gr, 7 Μαΐου 2014.

Το καλοκαίρι, έχοντας διοικητική σταθερότητα, η ομάδα πραγματοποίησε το μεταγραφικό της σχεδιασμό με προπονητή το Χούμπαυλη, ωστόσο η συνεργασία των δύο πλευρών έληξε στις αρχές Σεπτεμβρίου.«Τέλος ο Χούμπαυλης», άρθρο στον ιστότοπο SuperBasket.gr, 4 Σεπτεμβρίου 2014.«Παρελθόν από το Περιστέρι ο Χούμπαυλης», άρθρο στον ιστότοπο Gazzetta.gr, 4 Σεπτεμβρίου 2014. Δύο ημέρες μετά ανακοινώθηκε η πρόσληψη του προπονητή Θανάση Παπαχατζή.«Ανακοίνωσε Παπαχατζή το Περιστέρι!», άρθρο στον ιστότοπο Pamesports.gr, 6 Σεπτεμβρίου 2014. Στα τέλη του ίδιου μήνα, όμως, ο τελευταίος αποχώρησε από την ομάδα για προσωπικούς λόγους,«Αποχώρησε ο Παπαχατζής», άρθρο στον ιστότοπο InfoBasket.gr, 28 Σεπτεμβρίου 2014. με τη διοίκηση να βρίσκει τον αντικαταστάτη του στο πρόσωπο του Κώστα Παπαμάρκου.«Τέλος από Αετό ο Παπαμάρκος», άρθρο στον ιστότοπο Sport24.gr, 30 Σεπτεμβρίου 2014. Ο τελευταίος είχε κατακτήσει την προηγούμενη χρονιά το Πρωτάθλημα της Β' Εθνικής και το Κύπελλο Ε.Σ.Κ.Α. με την ομάδα του Αετού.«Περιστέρι: Παπαμάρκος αντί Παπαχατζή», άρθρο στον ιστότοπο OnSports.gr, 30 Σεπτεμβρίου 2014. Στα τέλη Οκτωβρίου καταστροφική πλημμύρα στέρησε από την ομάδα τη φυσική της έδρα, το Κλειστό «Ανδρέας Παπανδρέου», αναγκάζοντάς τη να μετακομίσει για ένα διάστημα στο Ολυμπιακό Κέντρο Πυγμαχίας «Γιώργος Στεφανόπουλος» (πρώην Μαζαράκη), χωρητικότητας 8.400 θεατών.«Στο "Γ. Στεφανόπουλος" το Περιστέρι», άρθρο στον ιστότοπο InfoBasket.gr, 27 Οκτωβρίου 2014.

Στις 19 Απριλίου, η ομάδα κατέκτησε το Κύπελλο Ανδρών της Ε.Σ.Κ.Α. επικρατώντας στον Τελικό που διεξήχθη στο Κλειστό του Αγίου Θωμά στο Μαρούσι επί του Πανερυθραϊκού. Πολυτιμότερος παίκτης του αγώνα, που ολοκληρώθηκε με σκορ 74-66, αναδείχθηκε ο Ανδρέας Ρεκουνιώτης. Στην πορεία του μέχρι το τρόπαιο, το Περιστέρι απέκλεισε διαδοχικά την Αγία Παρασκευή, τα Εκπαιδευτήρια Δούκα, τον Απόλλωνα Σμύρνης, τη Δάφνη Δαφνίου στα Προημιτελικά και το Κορωπί στην Ημιτελική φάση του θεσμού.«Κυπελλούχος το Περιστέρι!», άρθρο στον επίσημο ιστότοπο της Ένωσης Σωματείων Καλαθοσφαίρισης Αττικής, 19 Απριλίου 2015.«Κύπελλο ΕΣΚΑ: Το σήκωσε το Περιστέρι», άρθρο στον ιστότοπο OnSports.gr, 20 Απριλίου 2015.

Η χρονιά 2014-15 είχε γενικά θετικό πρόσημο για την ομάδα, η οποία ολοκλήρωσε τις αγωνιστικές της υποχρεώσεις για το Πρωτάθλημα στην 4η θέση του βαθμολογικού πίνακα σε σύνολο 14 ομάδων. Ο απολογισμός της ήταν 16 νίκες και 10 ήττες, όσες και ο Αμύντας Δάφνης-Υμηττού, ο οποίος κατετάγη χαμηλότερα.«Πρόγραμμα & Βαθμολογία B' Εθνικής Κατηγορίας Ανδρών (Όμιλος Νότου) 2014-2015» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Β΄ Εθνική (Νότος) / 26η αγωνιστική – Νίκησε και σώθηκε ο Χολαργός!», άρθρο στον ιστότοπο InfoBasket.gr, 10 Μαΐου 2015. Στη συνέχεια επρόκειτο να ακολουθήσει κατατακτήριος αγώνας του Περιστερίου με την Ευρώπη Πευκοχωρίου, η οποία είχε τερματίσει 4η στον Όμιλο Βορρά, για την κάλυψη πιθανών κενών στην Α2 Εθνική. Τελικά το Πευκοχώρι αποσύρθηκε οικειοθελώς από τον αγώνα σε ένδειξη διαμαρτυρίας, καθώς οι ιθύνοντες του συλλόγου θεώρησαν πως η ομάδα αδικήθηκε στην προσπάθειά της για άνοδο στην Α2 Εθνική.«Εμείς από πανηγύρια χορτάσαμε», άρθρο στον ιστότοπο InfoBasket.gr, 11 Μαΐου 2015.«Δήλωσε αδυναμία το Πευκοχώρι» , άρθρο στον ιστότοπο EBasket.gr, 14 Μαΐου 2015. Στην ετήσια ψηφοφορία των προπονητών της Κατηγορίας που διοργανώνει ετησίως ο ιστότοπος InfoBasket.gr ο 18χρονος διεθνής καλαθοσφαιριστής του Περιστερίου, Διονύσης Σκουλίδας, αναδείχθηκε κορυφαίος πάουερ φόργουορντ της χρονιάς και καλύτερος παίκτης κάτω των 22 ετών.«Τα βραβεία της Β΄Εθνικής – Νότος (2015)», άρθρο στον ιστότοπο InfoBasket.gr, 5 Ιουνίου 2015.

Στα τέλη Αυγούστου σημειώθηκε αλλαγή στο διοικητικό συμβούλιο του Περιστερίου με τον Ιωσήφ Ξυπνητό να παραδίδει την προεδρία στο Φίλιππο Κότση, ο οποίος είχε διατελέσει Πρόεδρος και οικονομικός υποστηρικτής της ομάδας και στο παρελθόν.«Ο Φίλιππος Κότσης νέος πρόεδρος» , άρθρο στον ιστότοπο PeristeriSports.gr, 27 Ιουνίου 2015. Στα μέσα Σεπτεμβρίου η νέα διοίκηση αποδέχτηκε την πρόταση της Ομοσπονδίας για άνοδο στην Α2 Εθνική μετά την προώθηση του Λαυρίου στην Α1 Εθνική προς αντικατάσταση του Κ.Α.Ο.Δ.. Μετά την αρνητική απάντηση του Άργους Ορεστικού, το οποίο είχε προτεραιότητα βάσει των αγώνων κατάταξης της προηγούμενης άνοιξης, η ομάδα των δυτικών προαστείων κάλυψε το κενό στη δεύτερη τη τάξει Κατηγορία.«Στην Α2 το Περιστέρι, στη Β’ ο Πανιώνιος», άρθρο στον ιστότοπο του ΣΠΟΡ FM, 16 Σεπτεμβρίου 2015.«Επίσημα στην Α2 το Περιστέρι», άρθρο στον ιστότοπο Sport24.gr, 16 Σεπτεμβρίου 2015.

Η κακή εκκίνηση της αγωνιστικής περιόδου 2015-16 οδήγησε στη λύση του συμβολαίου του προπονητή Κώστα Παπαμάρκου,«Τέλος από Περιστέρι ο Παπαμάρκος» , άρθρο στον ιστότοπο SuperBasket.gr, 29 Νοεμβρίου 2015. τον οποίο αντικατέστησε στις αρχές Δεκεμβρίου ο Νίκος Καραγιάννης.«Στον Καραγιάννη τα ηνία του Περιστερίου», άρθρο στον ιστότοπο InfoBasket.gr, 3 Δεκεμβρίου 2015. Οι επιδόσεις της ομάδας ήταν φτωχές στη διάρκεια της χρονιάς με συνέπεια να ολοκληρώσει τις υποχρεώσεις της για την κανονική περίοδο στη 13η θέση (σε σύνολο 15 ομάδων).«Πρόγραμμα & Βαθμολογία Α2 Εθνικής Κατηγορίας Ανδρών 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Το Περιστέρι απέφυγε τον άμεσο υποβιβασμό, ωστόσο υποχρεώθηκε να αγωνιστεί στη νεοσύστατη διαδικασία των Play-outs.«Αποτελέσματα Α2 – 30ή αγωνιστική… Στα πλέι οφ το Παγκράτι, στα πλέι άουτ η Λιβαδειά», άρθρο στον ιστότοπο InfoBasket.gr, 28 Μαΐου 2016. Η συγκομιδή του ήταν 10 νίκες και 18 ήττες, όσες και ο Πανερυθραϊκός, ο οποίος τοποθετήθηκε μία θέση υψηλότερα. Κορυφαίος σκόρερ της ομάδας την κανονική περίοδο αναδείχθηκε ο Βρετανός Ρόμπερτ Γκίλχριστ (347 πόντοι σε 28 αγώνες, 12,39 μ.ό.), ακολουθούμενος από το Διονύση Σκουλίδα (320 πόντοι σε 28 αγώνες, 11,43 μ.ό.). Στα Play-outs το Περιστέρι τέθηκε αντιμέτωπο με τη Λιβαδειά. Στον πρώτο μεταξύ τους αγώνα ηττήθηκε με 72-58 και με 3-0 αποτελέσματα, μιας και οι ομάδες μετέφεραν τα αποτελέσματα της κανονικής περιόδου, η ομάδα των δυτικών προαστείων υποβιβάστηκε.«Play-offs & Play-outs Α2 Εθνικής Κατηγορίας Ανδρών 2015-2016» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Υποβιβασμός για Περιστέρι, πρώτο βήμα για Εθνικό», άρθρο στον ιστότοπο ΣΠΟΡ FM, 1 Ιουνίου 2016.«Σώθηκε η Λιβαδειά, έπεσε το Περιστέρι...» , άρθρο στον ιστότοπο BasketNet.gr, 1 Ιουνίου 2016. Την περίοδο αυτή το Περιστέρι επανήλθε και στο θεσμό του Κυπέλλου Ελλάδος, παραχωρώντας δύο αγώνες: στον πρώτο πέρασε επιτυχώς το εμπόδιο της Ευρώπης Πευκοχωρίου με σκορ 56-84,««Τζάμπολ» στην σεζόν με... θρίλερ», άρθρο στον επίσημο ιστότοπο του Ε.Σ.Α.Κ.Ε., 23 Σεπτεμβρίου 2015. για να αποκλειστεί στην 1η Αγωνιστική της Β' Φάσης από τα Τρίκαλα B.C. με σκορ 79-100.«Περιστέρι-Τρίκαλα 79-100», άρθρο στον ιστότοπο Sdna.gr, 25 Σεπτεμβρίου 2015.

Τίτλοι-Διακρίσεις

 Εγχώριοι 

 Πρωτάθλημα Α2 Εθνικής: (1989, 2009, 2018)
 Πρωτάθλημα Β΄ Εθνικής: (1983, 2007, 2017)
 Φιναλίστ: Σούπερ Καπ 2020
Κύπελλο Ελλάδας
Ημιτελικά: 2004 (3η θέση), 2020
Προημιτελικά: 1976, 1983, 1986, 1987, 1990, 1991, 1993, 1995, 1997, 2003, 2021, 2022

Τουρνουά 
Τουρνουά Νίκος Φάσουρας: 2022 Το Περιστέρι επικράτησε με 93-87 της Κλουζ (2022) - bnsports.gr
Τουρνουά Χαλκίδας: 1994  [ https://www.youtube.com/watch?v=lifGx1jvjno&t=32s 1994 Χαλκίδα - Youtube.Com ]

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλο2000-01 1A1 Εθνική 2 Play-offs 22-4 0-2 - Αλφόνσο Φορντ Φάση των 16 1EuroLeague (1)  Φάση των 16  7-52001-02 1A1 Εθνική 6 Play-offs 14-12 1-2 - Άνταμ Βόιτσικ Φάση των 16 1EuroLeague (1)  Φάση Ομίλων  3-112002-03 1A1 Εθνική 3 Play-offs 14-12 6-4 - Μανώλης Παπαμακάριος Προημιτελικά 2FIBA Europe Champions Cup (4)  Β' Φάση  9-32003-04 1A1 Εθνική 7 Play-offs 13-13 0-2 - Πιτ Μάικλ 3η θέση 4FIBA Europe League (3)  Φάση Ομίλων  5-72004-05 2Α2 Εθνική 7 - 13-13 - - ? Αποσύρθηκε 0-  -  -2005-06 2Α2 Εθνική 14 - 9-30 - - Δημήτρης Καράτζιος 2η - Α' Φάσης 2-  -  -2006-07 3Β' Εθνική 1 - 23-7 - - ? 1η - Α' Φάσης 1-  -  -2007-08 2Α2 Εθνική 5 - 19-11 - - Ραλφ Μπούτσι 2η - Β' Φάσης 4-  -  -2008-09 2Α2 Εθνική 1 - 24-6 - - Νταρέλ Λιούις 1η - Α' Φάσης 1-  -  -2009-10 1A1 Εθνική 9 Play-offs 12-14 - - Τζέιμι Άρνολντ / Κλίφορντ Χάμοντς 1η - Β' Φάσης 1-  -  -2010-11 1A1 Εθνική 7 Play-offs 12-14 0-2 - Έρνεστ Σκοτ 2η - Β' Φάσης 2-  -  -2011-12 1A1 Εθνική 12 - 7-17 - - Χάρης Γιαννόπουλος 2η - Β' Φάσης 2-  -  -2012-13 1A1 Εθνική 13 - 7-19 - - Νώντας Παπαντωνίου 2η - Β' Φάσης 2-  -  -2013-14 3Β' Εθνική 9 - 12-14 - - Νίκος Βούλγαρης - --  -  -2014-15 3Β' Εθνική 4 Μπαράζ Ανόδου 16-10 1-0 - ? - --  -  -2015-16 2Α2 Εθνική 12 Play-outs 10-18 - 0-1 Ρόμπερτ Γκίλχριστ 1η - Β' Φάσης 2-  -  -2016-173Β' Εθνική1 - - - ? - - -2017-182Α2 Εθνική1 -28-1 - - ?2η - Α' Φάσης1 - - -2018-191A1 Εθνική4Play-offs17-93-7 -Στίβεν ΓκρέιΠροημιτελικά2 - - -2019-201A1 Εθνική3Play-offs13-7 - -Στίβεν ΓκρέιΗμιτελικά2Basketball Champions LeagueΓύρος των 168-82020-211A1 Εθνική6Play-offs11-111-2 -Τέραν ΠέτεγουεϊΠροημιτελικά1Basketball Champions LeagueΦάση Ομίλων2-42021-221A1 Εθνική8Play-offs10-140-2 -Δημήτρης ΜωραΐτηςΠροημιτελικά1FIBA Europe Cup (2)Φάση Ομίλων2-42022-231A1 Εθνική3Play-offs21-114-3 -Μάρκους ΝτένμονΦιναλίστ3Basketball Champions LeaguePlay-In1-22023-241A1 Εθνική3Play-offs19-132-2 -Τζο ΡάγκλαντΠροημιτελικά1Basketball Champions LeagueFinal Four0-12024-251A1 Εθνική8Play-offs8-140-2 -Τζορτζ ΠάπαςΠροημιτελικά1Basketball Champions LeaguePlay-In0-2

 Έμβλημα 
Το έμβλημα της ομάδας είναι το περιστέρι το οποίο κρατά στο ράμφος του ένα κλαδί ελιάς.

 Πρόσωπα 
+Διακεκριμένοι καλαθοσφαιριστέςΕθνΟνοματεπώνυμο  Παύλος Αραποστάθης  Γιώργος Αγιασωτέλης  Θοδωρής Αποσκίτης  Χάρης Γιαννόπουλος  Ανδρέας Γλυνιαδάκης  Περικλής Δορκοφίκης  Αργύρης Καμπούρης  Νίκος Κασουρίδης  Σπύρος Κατσαφουρης  Παναγιώτης Καυκής  Άγγελος Κορωνιός  Γιάννης Κρητικός  Γιώργος Μακαράς  Βαγγέλης Μάντζαρης  Σωτήρης Μανωλόπουλος  Δημήτρης Μαυροειδής  Γιάννης Μητρόπουλος  Πέτρος Μοσχοβίτης  Φίλιππος Μοσχοβίτης  Θύμιος Μπακατσιάς  Γιώργος Μπόγρης  Γιάννης Μυλωνάς  Χρήστος Μυριούνης  Γιώργος Παπαγιάννης  Μανόλης Παπαμακάριος  Δημήτρης Παπανικολάου  Νίκος Παπανικολόπουλος  Αργύρης Πεδουλάκης  Μιχάλης Πελεκάνος  Αλέκος Πέτρουλας  Μιχάλης Πολυτάρχου  Θανάσης Σβετζούρης  Γιάννης Σιούτης  Τζαννής Σταυρακόπουλος  Δημήτρης Τζιάλλας  Δημήτρης Τσαγκόπουλος  Δημήτρης Τσαλδάρης  Κώστας Τσαρτσαρής  Γιώργος Τσιάκος  Νίκος Φάσουρας   Μάικλ Μπράμος   Τζον Μπρούγος   Γιάννης Ντιπ   Αλεξέι Ζεβροσένκο   Μάρκο Γιάριτς   Φράνκο ΝάκιτςΕθνΟνοματεπώνυμο   Τζέιμι Άρνολντ   Μάρκους Φάισον   Μπράιαν Μπρέισι   Ραλφ Μπούτσι  Μάικλ Άντερσον  Γκάρι Γκραντ  Γκάβιν Έντουαρντς  Έρικ Καθρέλ  Πριστ Λόντερντεϊλ  Πιτ Μάικλ  Έρικ Μικ  Λανς Μπέργουολντ  Τράβον Μπράιαντ  Σπένσερ Νέλσον  Όντι Νόρις  Ουίλιαμ Ντάνιελς  Μπάιρον Ντίκινς  Ράντι Ουάιτ  Σμους Πάρκερ  Σον Προύιτ  Λάρι Στιούαρτ  Μπακ Τζόνσον   Γκρεγκ Τσερτς  Αλφόνσο Φορντ   Κλιφ Χάμοντς  Αντρέ Χάτσον  Τάιλερ Χάινς  Γκριγκόρι Χίζνιακ  Χοσέ Λάσα  Φεράν Μαρτίνεθ  Σαντιάγκο Αμπάντ  Μπόσκο Γιόβοβιτς  Άνταμ Βόιτσικ  Τσέζαρι Τριμπάνσκι  Μπράιαν Ντιφάρες  Μίκαελ Άντερσεν  Ρούντι Μ' Μπέμπα  Ρις Γκέινς   Έρικ Μπόατενγκ  Ρόμπερτ Ραϊζενμπούχλερ  Ντέγιαν Γιοβανόφσκι  Γιόσκο Καφετζής  Μίλαν Γκούροβιτς

+ΠροπονητέςΕθνΟνοματεπώνυμοΘητεία  Ηλίας Ζούρος  (ως βοηθός)  Φαίδων Ματθαίου   Κώστας Μίσσας   Ντράγκαν Σάκοτα  (1995 - 1997)  Αργύρης Πεδουλάκης  (1995 - 1997 ως βοηθός, 1997 - 2004)  Δημήτρης Κουστένης  (1997 - 2004 ως βοηθός, 2010 - 2011 ως βοηθός)ΕθνΟνοματεπώνυμοΘητεία   Νίκος Καραγιάννης  (2008 - Ιούν 2009)     Θανάσης Σκουρτόπουλος  (Ιούν 2009 - Ιούλ 2010)    Αργύρης Πεδουλάκης  (Ιούλ 2010 - Ιούλ 2012)    Δημήτρης Κουστένης  (Ιούλ 2012 - Ιούλ 2013)    Βαγγέλης Βλάχος  (Ιούλ 2013 - Δεκ 2013)   Νάσος Χούμπαυλης  (Δεκ 2013 - Σεπτ 2014)   Θανάσης Παπαχατζής  (Σεπτ 2014)   Κώστας Παπαμάρκος  (Σεπτ 2014 - Νοέμ 2015)   Νίκος Καραγιάννης  (Δεκ 2015 - Μάι 2018)    Αργύρης Πεδουλάκης  (Ιουν 2018 - Ιουν 2019)   Ηλίας Ζούρος  (Ιουν 2019 - Νοέμ 2019)   Νίκος Παπανικολόπουλος  (Νοέμ 2019 - Νοέμ 2020)   Αργύρης Πεδουλάκης  (Νοέμ 2020 - Φεβ 2021)   Σωτήρης Μανωλόπουλος  (Φεβ 2021 - Ιούνιος 2022)   Βασίλης Σπανούλης  (Ιούνιος 2022 - Ιούνιος 2024)

 Τμήματα υποδομής 
Το αγωνιστικό τμήμα Εφήβων του Περιστερίου έχει κατακτήσει σε δύο διαφορετικές περιστάσεις το Πανελλήνιο Πρωτάθλημα της ηλικιακής αυτής κατηγορίας, το 1986 και το 1997.«Πρωταθλητές Ελλάδος Εφήβων», πληροφορίες στον (παλαιότερο) ιστότοπο της Ελληνικής Ομοσπονδίας Καλαθοσφαίρισης.«Ανοίγοντας το… χρονοντούλαπο της ιστορίας!», αναδημοσίευση αφιερώματος στον ιστότοπο InfoBasket.gr, 22 Οκτωβρίου 2013.

Με τη σειρά του, αντίστοιχο επίτευγμα έχει να επιδείξει και το τμήμα Παίδων, το οποίο κατέκτησε το αντίστοιχο Πανελλήνιο Πρωτάθλημα το 1983 και το 2023.«Πρωταθλητές Ελλάδος Παίδων», πληροφορίες στον (παλαιότερο) ιστότοπο της Ελληνικής Ομοσπονδίας Καλαθοσφαίρισης.

Σημαντική μορφή στα τμήματα Υποδομής του Περιστερίου είναι ο Δημήτρης Τζιάλλας, ο οποίος από το 1981 έως το 2015 έργάστηκε ως πρώτος προπονητής όλων των τμημάτων (σ.σ. παιδικό, εφηβικό, ανδρικό), είτε ως συνεργάτης στην πρώτη ομάδα των Ντράγκαν Σάκοτα, Αργύρη Πεδουλάκη και Θανάση Σκουρτόπουλου, ενώ υπήρξε και υπεύθυνος scouting νεαρών αθλητών.«Τέλος εποχής στο Περιστέρι», άρθρο στον ιστότοπο Sdna.gr, 29 Ιουλίου 2015. Υπό την καθοδήγησή του έχουν βρεθεί σχεδόν όλοι οι μεγάλοι παίκτες που έχει αναδείξει ο σύλλογος στη μακρά του πορεία. Παράλληλα υπήρξε μέλος του Γ.Σ. του Περιστερίου από το 1979 όταν και για πρώτη φορά φόρεσε ο ίδιος την φανέλα της ομάδας.

 Παραπομπές 

 Εξωτερικοί σύνδεσμοι 


 Κλειστό Γυμναστήριο «Ανδρέας Παπανδρέου», πληροφορίες στον ιστότοπο Stadia.gr
 Κλειστό Γυμναστήριο «Ανδρέας Παπανδρέου», πληροφορίες στον ιστότοπο Gipeda.gr
 «Οι πρίγκιπες της δυτικής όχθης», αφιέρωμα στην αγωνιστική περίοδο 2000-01 στον ιστότοπο Euroleague.sport24.gr, 16 Ιανουαρίου 2014

Ανδρων
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1971
Κατηγορία:Σωματεία Ε.Σ.Κ.Α.
Κατηγορία:Σύλλογοι της Ευρωλίγκα ανδρών